חדשות מוועדת המודיעין של הקונגרס \ בן אלידע | Mabat USA מבט
חדשות מוועדת המודיעין של הקונגרס \ בן אלידע
ראש ועדת המודיעין של הקונגרס, הדמוקרט אדם שיף, הודיע ביום רביעי על כוונת הוועדה שבראשותו: “כפי שהבטחנו לבוחרים לפני הבחירות, אנחנו עומדים לחדש את חקירת המעורבות הרוסית בבחירות לנשיאות בשנת 2016. בין היתר תחתור הועדה לחשיפת הקשרים הכלכליים של טראמפ עם ממשלות זרות לפני שהכריז על מועמדותו לנשיאות, במהלך מערכת הבחירות ואחריה
“החקירה תתמקד בקנה המידה ובהיקף של המעורבות הרוסית, ואת שיעור שיתוף הפעולה בין טראמפ ומקורביו. האם גורמים זרים חתרו להשיג נקודת מינוף ושליטה על טראמפ ו\או על משפחתו, והאם מישהו או מישהם מנשואי החקירה ניסה להפריע לניהולה התקין”. ההודעה הזאת נמסרה יום אחרי נאום “מצב האומה” של הנשיא, שבו הוא כינה את החקירות נגדו כ”מגוחכות” וקרא להפסקתן
שיף הוסיף ואמר: “אנחנו צריכים לעשות את העבודה שלנו, והנשיא צריך לעשות את שלו, העבודה שלנו היא להבטיח שמדיניותה של ארה”ב מונעת באמת על ידי הצרכים הלאומיים שלנו, ולא על ידי איזו הסתבכות כלכלית, ערובה פיננסית או פשרנות זרה מצד קובעי המדיניות”. הדמוקרט מקליפורניה הודיע גם על עיכוב בדיון בדלתיים סגורות, בהמשך לעדותו של מייקל כהן – עורך הדין האישי של טראמפ בעבר: “על פי סדר העדיפויות של החקירה, הישיבה נדחתה ל 28 בפברואר:, אמר שיף, “אינני יכול למסור את סיבת העיכוב”. מספר שעות אחרי ההודעה על הדחייה, נחשף בתקשורת שמסמך מסווג שנמסר לבית המשפט על ידי החוקר רוברט מולר, נלקח חזרה על ידו בטענה שמסירתו לבית המשפט נעשתה בטעות. דובר ועדת החקירה של מולר, פיטר קר, סירב להגיב בנושא, וכך גם עורך הדין של מייקל כהן – לני דייויס
ועדת המודיעין הסכימה ביום רביעי למסור למולר את כל המסמכים והפרוטוקולים של החקירות שנעשו בתקופה שבה הרפובליקנים שלטו בוועדה. אלה כזכור, סירבו לשתף את מולר בממצאי הוועדה ולמולר לא הייתה היכולת להשוות את עדויות הנחקרים בוועדה למידע שהם מסרו בחקירתם על ידי אנשיו. השוואה שכזאת עלולה לגלות סטירות בין העדויות, ולחשוף מקרים של עדות שקר. כידוע, מספר מקורבי טראמפ כבר נתפסו, הודו, הורשעו ונענשו במסירת עדות שקר, בתוכם גם מייקל כהן על פי הודאתו. כזכור סיימה וועדת המודיעין של הרפובליקנים את החקירה בזמנו, והוציאה הודעה רשמית מסכמת שלפיה לא נמצאו כל הוכחות להאשמות נגד טראמפ ואנשיו. הדמוקרטים מחו על עצם סגירת החקירה ועל הודעת הוועדה, בטענה שהחקירה לא מוצתה עד תומה
אחד ממקורבי טראמפ שכבר עומד לדין על עדות שקר בפני הוועדה, הינו ידידו הקרוב של טראמפ רוג’ר סטון, שמכחיש בשלב זה את ההאשמות נגדו. סטון מואשם שהוא שיקר לוועדה כשנשאל אודות קשריו במהלך מערכת הבחירות עם וויקיליקס. בנוסף מואשם סטון בניסיון להפריע לחקירה של וועדת הקונגרס על ידי שכנוע אחד משותפיו לעסקים, מנחה תכנית המלל הרדיופונית בניו יורק ראנדי קרדיקו, שלא להעיד בפניה במטרה להסתיר מממנה מידע. לדעתו של שיף, על מולר לשקול היטב באם יש מקום לתביעות נוספות על עדויות שקר, כנגד עדים שהעדויות שלהם בפני הוועדה, יחשפו עכשיו לידיעתו. בנוסף החליטה הוועדה לשחרר את רוב ממצאיה לציבור הרחב, בתיאום עם גורמי המודיעין האמריקאיים
מסתבר שמולר ביקש את תרשימי והקלטות הראיונות שנערכו עם רוג’ר סטון כבר לפני שנה, וללא הועיל. שיף לא ציין אם מולר ביקש את התרשימים וההקלטות של עדים אחרים שנחקרו על ידי וועדת הקונגרס. ההחלטה של יום רביעי, תאפשר למולר לקבל את כל התרשימים וההקלטות של כל העדים שהופיעו בפני הוועדה וזה אומר שעדויותיהם של דונלד טראמפ ג’וניור, ג’ארד קושניר, הופ היקס, (הדוברת האישית הצעירה אבל הוותיקה, של טראמפ שהתפטרה מתפקידה בבית הלבן ימים ספורים אחרי שהעידה בפני הוועדה), ושומר ראשו הוותיק לשעבר של טראמפ, קיט שילר, ימצאו בידי מולר, בנוסף לעדויות רבות אחרות שלמולר תהיה כעת גישה בלתי אמצעית אליהן. עוד החלטה שהתקבלה על ידי הוועדה בדיוניה ביום רביעי הייתה לזמן לעדות כמה עדים שהרפובליקנים סירבו בזמנו לזמן אותם, ביניהם מספר חוקרי אפ.בי.אי, ובכירים במשרד המשפטים שהיו ועודם מעורבים בחקירות שונות הנוגעות לנושאים שנחקרים על ידי הוועדה, ושיכולים לשפוך אור בין היתר גם על תיק המסמכים שהכין הסוכן הבריטי לשעבר קריסטופר סטיל,ושהיה בעצם הגורם העיקרי להתחלת החקירות.
כידוע הרפובליקנים מאשימים את הקמפיין של הילארי קלינטון בהזמנה ובתשלום עבור המחקר של סטיל, ולפיכך המסקנה אמורה להיות שהוא לא מהימן. בטענה הזאת הרפובליקנים מבקשים להשכיח מהציבור את העובדה שבעצם היו אלה תומכי טראמפ – הראשונים שהזמינו מסטיל לחקור את הקשרים של הילארי עם הרוסים. כשסטיל הגיש להם את ממצאי הביננים שלו, התברר להם שלמעשה החקירה שלו מטילה צל כבד דווקא על טראמפ עצמו. הם בקשו ממנו להפסיק את החקירה. סטיל פנה לקמפיין של הילארי עם ממצאיו. הילארי עצמה החליטה לשלם לסטיל עבור תיק הממצאים שלו. יחד עם זה היא החליטה שלא להשתמש בממצאים האלה לצורך תעמולת הבחירות. היא פשוט האמינה (בטעות?) שהיא אינה זקוקה להם, אבל נתנה הוראה להעביר את התיק לאפ.בי.אי. שהתחיל לחקור ללא שהות. ממצאי החקירה הזאת הובילו בסופו של דבר לפיטוריו של ראש האפ.בי.אי, ג’יימס קומי, להמינוי החוקר המיוחד על ידי שר המשפטים סשנס, ולהתדרדרות כדור השלג שמועד התנפצותו לא ידוע, אבל לכולם ברור שהרגע יבוא גם יבוא